b'\n_START_ARTICLE_\nGuaiacolje\n_START_PARAGRAPH_\nGuaiacolje er en parfyme brukt i s\xc3\xa5per. Oljen kommer fra trearten Bulnesia sarmientoi, ogs\xc3\xa5 kalt palo santo (spansk for \xc2\xabhellig tre\xc2\xbb). _NEWLINE_Guaiacolje produseres ved dampdestillasjon av ei blanding av ved og sagst\xc3\xb8v fra palo santo. Produktet kalles av og til guaiacsement. Den halvfaste massen har en gulgr\xc3\xb8nn farge, og smelter ved 40-50\xc2\xba C. N\xc3\xa5r den er smeltet, kan v\xc3\xa6ska kj\xc3\xb8les ned og likevel holde seg flytende lenge. Den resulterende oljen har en mild roseduft, som ligner lukta av fioler. P\xc3\xa5 grunn av denne likheten, har den av og til blitt brukt i falsk rosenolje._NEWLINE_Guaiacolje best\xc3\xa5r hovedsakelig av 42-72\xc2\xa0% guaiol, bulnesol, d-bulnesol, d-bulnesen, a-guaien, guaiaoksid og b-patchoulen. Oljen er ikke irriterende ved hudkontakt._NEWLINE_Guaiacolje ble ogs\xc3\xa5 brukt som botemiddel mot syfilis f\xc3\xb8r renessansen.'